1995R1429 — SL — 25.05.2007 — 006.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:







(*) Ta akt ni bil nikoli objavljen v slovenščini.









▼B

UREDBA KOMISIJE (ES) št. 1429/95

z dne 23. junija 1995

o izvedbenih določbah za izvozna nadomestila za predelano sadje in zelenjavo razen nadomestil, dodeljenih za dodane sladkorje







KOMISIJA EVROPSKIH SKUPNOSTI JE ob upoštevanju Pogodbe o ustanovitvi Evropske skupnosti, ob upoštevanju Uredbe Sveta (EGS) št. 426/86 z dne 24. februarja 1986 o skupni ureditvi trga za predelano sadje in zelenjavo ( 1 ), kakor je bila nazadnje spremenjena z Uredbo (ES) št. 1032/1995 ( 2 ), in zlasti členov 13(8), 14(5) in 14a(7) Uredbe, ob upoštevanju Uredbe Sveta (ES) št. 3290/94 z dne 22. decembra 1994 o obveznih prilagoditvah in prehodnih ureditvah, ki so potrebne v kmetijskem sektorju, da bi uresničili sporazume, sklenjene med urugvajskim krogom večstranskih trgovinskih pogajanj ( 3 ), in zlasti člena 3 Uredbe, ker člen 13(4) Uredbe (EGS) št. 426/86 določa, da se nadomestila dodelijo na podlagi predloženega izvoznega dovoljenja; ker Uredba Komisije (EGS) št. 3719/88 ( 4 ), kakor je bila nazadnje spremenjena z Uredbo (ES) št. 1199/95 ( 5 ), določa podrobna pravila za uporabo sistema uvoznih in izvoznih dovoljenj ter potrdil o vnaprejšnji določitvi za kmetijske proizvode; ker Uredba Komisije (EGS) št. 3846/87 ( 6 ), kakor je bila nazadnje spremenjena z Uredbo (ES) št. 836/95 ( 7 ), določa nomenklaturo kmetijskih proizvodov za izvozna nadomestila; ker Uredba Komisije (EGS) št. 3665/87 ( 8 ), kakor je bila nazadnje spremenjena z Uredbo (ES) št. 331/95 ( 9 ), določa skupna podrobna pravila za uporabo sistema izvoznih nadomestil za kmetijske proizvode; ker je treba ta podrobna pravila dopolniti s posebnimi pravili, ki se nanašajo na predelano sadje in zelenjavo; ker je treba v skladu s členom 13(1) Uredbe (EGS) št. 426/86 določiti nadomestila ob ustreznem upoštevanju omejitev, ki so posledica sporazumov, sklenjenih v skladu s členom 228 Pogodbe; ker mora Komisija določiti stopnje nadomestil in največje količine, ki so upravičene do nadomestil; ker je treba te zneske in količine določiti za vsako obdobje, ki velja za izdajo izvoznih dovoljenj; ker jih je treba pregledati na podlagi gospodarske situacije; ker morajo za zagotovitev zelo natančnega upravljanja izvoznih količin, izvozna dovoljenja zahtevati vnaprejšnjo določitev nadomestil; ker je treba pred izdajo dovoljenj omogočiti čas za presojo in zagotoviti podrobnosti o podatkih, ki se sporočijo Komisiji, ter določiti obliko tega sporočila; ker morajo države članice določiti organe, ki so odgovorni za izdajanje dovoljenj; ker mora izdajanje dovoljenj temeljiti na pologu varščine in predložitvi izjave, da so bili proizvodi pridobljeni iz sadja in zelenjave, ki je bila pridelana v Skupnosti; ker v mejah dovoljenega odstopanja izvožena količina, za katero se lahko izplačajo nadomestila, ne sme presegati količine, ki je bila zaprošena v zahtevku za izdajo dovoljenja; ker morajo države članice Komisiji redno zagotavljati nekatere informacije o zahtevkih za izdajo dovoljenja; ker Upravljalni odbor za predelano sadje in zelenjavo ni dal mnenja v roku, ki ga je določil njegov predsednik, SPREJELA NASLEDNJO UREDBO:







Člen 1

1. Stopnje nadomestil iz člena 13(3) Uredbe (EGS) št. 426/86 za proizvode, za katere se odobrijo izvozna nadomestila v sektorju proizvodov iz predelanega sadja in zelenjave, se določijo hkrati s količinami, za katere se lahko izdajo dovoljenja z vnaprejšnjo določitvijo nadomestila.

2. Stopnje in količine iz odstavka 1 se določijo za vsako obdobje dodelitve dovoljenj.

3. Po potrebi se količine iz odstavka 1 lahko spremenijo na podlagi gibanj v proizvodnji Skupnosti in izvoznih možnosti.

Člen 2

Države članice imenujejo agencijo ali agencije, ki so odgovorne za izdajanje izvoznih dovoljenj iz člena 13(4) Uredbe (EGS) št. 426/86, in o tem obvestijo Komisijo.

Člen 3

1. Izvozniki vložijo zahtevke za dovoljenja z vnaprejšnjo določitvijo nadomestila pri pristojnih organih držav članic, ki nadomestilo dodelijo po stopnji, ki velja na dan vložitve zahtevka.

Zahtevek za dovoljenje mora spremljati:

▼M3

— položitev varščine, ki znaša 20 evrov na tono čiste teže, do meje stopnje nadomestila,

▼B

— izjava, da so bili izvozu namenjeni proizvodi iz sadja ali zelenjave pridelani v Skupnosti.

2. Zahtevek za dovoljenje in dovoljenja morajo imeti v okencu 16 navedeno enajstmestno oznako proizvoda po nomenklaturi kmetijskih proizvodov za izvozna nadomestila v skladu z Uredbo (EGS) št. 3846/87.

▼M2

Vendar se v zahtevkih za dovoljenje in v dovoljenjih lahko hkrati pojavi več kot ena tarifna oznaka, če so to tarifne oznake proizvodov iz iste skupine in je stopnja nadomestila enaka.

▼B

Kategorija, v smislu drugega odstavka člena 13a Uredbe (EGS) št. 3719/88, pomeni naslednje kategorije proizvodov:

— rozine, ki jih zajema tarifna oznaka KN 0806 20,

— začasno konzervirane češnje, ki jih zajema tarifna oznaka KN 0812 10,

— paradižniki, pripravljeni ali konzervirani drugače kakor s kisom ali ocetno kislino, ki jih zajema tarifna oznaka KN 2002 10,

— sadje, konzervirano s sladkorjem, ki ga zajema tarifna oznaka KN 2006,

— pripravljeni oreščki, razen arašidov, ki jih zajema tarifna oznaka KN 2008 19,

— pomarančni sok, ki ga zajemata tarifni oznaki KN 2009 11 in 2009 19, z vsebnostjo sladkorja 10 oBrixa ali več, vendar manj kakor 22 oBrixa,

— pomarančni sok, ki ga zajemata tarifni oznaki KN 2009 11 in 2009 19, z vsebnostjo sladkorja 22 oBrixa ali več, vendar manj kakor 33 oBrixa,

— pomarančni sok, ki ga zajemata tarifni oznaki KN 2009 11 in 2009 19, z vsebnostjo sladkorja 33 oBrixa ali več, vendar manj kakor 44 oBrixa,

— pomarančni sok, ki ga zajemata tarifni oznaki KN 2009 11 in 2009 19, z vsebnostjo sladkorja 44 oBrixa ali več, vendar manj kakor 55 oBrixa,

— pomarančni sok, ki ga zajemata tarifni oznaki KN 2009 11 in 2009 19, z vsebnostjo sladkorja 55 oBrixa ali več.

▼M6

3. Okence 22 dovoljenja vsebuje eno od navedb iz Priloge.

▼M1

4. Za vsak dan, v katerem se vložijo zahtevki, dobavitelj ne sme vložiti zahtevka za dovoljenje za količino proizvoda, ki presega tisto, ki je bila za ta proizvod določena za omenjeno obdobje dodelitve dovoljenj.

Kadar se določena količina med obdobjem dodelitve poveča, temu ne smejo slediti zahtevki za količino, ki bi presegala razliko med količino, določeno pred povečanjem, in tisto, določeno po povečanju.

Države članice zavrnejo vse zahtevke, ki na dan njihove vložitve niso v skladu s predhodnimi določbami.

▼B

Člen 4

1. Komisija zaporedoma preveri za vsak dan od vložitve zahtevka, ali skupne količine, ki so bile zaprošene v skladu s členom 3 v vsaki kategoriji proizvodov iz člena 3(2), presegajo količino, navedeno v členu 1,

— ►M2 od katere se odštejejo količine, za katere so bila izdana ali so v postopku izdaje dovoljenja z vnaprejšnjo določitvijo nadomestila ◄ med tekočim obdobjem izdajanja, kar ne vključuje dovoljenj, ki so bila izdana za pomoč v hrani, kakor je določena v členu 10(4) Sporazuma o kmetijstvu, sklenjenega med urugvajskim krogom večstranskih trgovinskih pogajanj,

▼M2 —————

▼B

— povečano za kakršne koli količine, ki jih zajemajo zahtevki, umaknjeni v skladu z odstavkom 4 tega člena,

— povečano za kakršne koli količine, za katere so bila dovoljenja izdana, vendar ne uporabljena,

— povečano za kakršne koli količine, ki niso bile uporabljene v okviru dovoljenega odstopanja, določenega v členu 8(5) Uredbe (EGS) št. 3719/88.

Če je količina presežena, Komisija določi odstotek znižanja ali pa se odloči, da bo zahtevke zavrnila.

2. Izvozna dovoljenja se izdajo peti delovni dan po dnevu, ko je bil vložen zahtevek, če v vmesnem obdobju ni bilo nobenih posebnih ukrepov po odstavku 1.

3. Dovoljenja veljajo pet mesecev ►M2 po datumu njihove izdaje v smislu člena 21(2) Uredbe (EGS) št. 3719/88 ◄ .

4. Kadar se določi znižanje odstotka v skladu z odstavkom 1, se lahko zahtevki za dovoljenja umaknejo v desetih delovnih dneh od datuma objave odstotka znižanja. Takšen umik povzroči sprostitev varščine. Varščina se sprosti tudi, kadar so zahtevki zavrnjeni.

▼M2

Kadar je dovoljenje izdano, preden je bil zahtevek zanj umaknjen, ga je treba zaradi preklica vrniti pristojnemu organu iz člena 2 hkrati z obvestilom o umiku zahtevka za dovoljenje.

▼B

5. Količine, izvožene v okviru dovoljenega odstopanja iz člena 8(4) Uredbe (EGS) št. 3719/88, niso upravičene do plačila nadomestila.

▼M2 —————

▼M3

Člen 6

1. Države članice za vsako kategorijo proizvodov obvestijo Komisijo o:

(a) skupnih količinah, za katere so bili vloženi zahtevki za dovoljenja, razen tistih, ki se nanašajo na zahtevke, zavrnjene po členu 3(4);

(b) skupnih količinah, za katere so bila dovoljenja umaknjena po členu 4(4);

(c) skupnih količinah, za katere so bila dovoljenja izdana, vendar niso bila uporabljena;

(d) skupnih količinah, ki niso bile uporabljene v okviru dovoljenega odstopanja, določenega v členu 8(5) Uredbe Komisije (ES) št. 1291/2000 ( 10 ).

Kadar ni nobenih količin, ki bi jih bilo treba sporočiti, vsebuje obvestilo besedo „nič“.

2. Obvestila:

(a) po potrebi vključujejo besede „Pomoč v hrani GATT“, če se nanašajo na nadomestilo, ki se dodeljuje v zvezi s pomočjo v hrani, kakor jo določa člen 10(4) Sporazuma o kmetijstvu, sklenjenega med urugvajskim krogom večstranskih trgovinskih pogajanj;

(b) je treba poslati Komisiji po elektronski pošti z uporabo obrazca, ki ga je Komisija zagotovila državam članicam v ta namen.

3.

(a) Obvestila je treba poslati najpozneje do 12.00 (po bruseljskem času) ob ponedeljkih in četrtkih vsak teden glede zahtevkov, vloženih vsak delovni dan od dneva predhodnega obvestila do dneva pred zadevnim obvestilom, in tudi glede informacij, ki so jih države članice v istem obdobju prejele o umaknjenih in neuporabljenih količinah. Če je v ponedeljek ali četrtek praznik Komisije, ta lahko začasno spremeni dan obveščanja.

(b) Država članica pošlje, kadar je dan obveščanja iz točke (a) njen državni praznik, obvestilo najpozneje do 15.00 (po bruseljskem času) na delovni dan, ki je tik pred praznikom.

▼B

Člen 7

Dodelitev nadomestila po členu 14a(2) Uredbe (EGS) št. 426/86 izključuje dodelitev nadomestila po členu 14a(4) Uredbe (EGS) št. 426/86 in obratno.

▼M4

Article 7a

1. Where the differentiation of the refund is the result solely of a refund not having been fixed for Estonia, and notwithstanding Article 16 of Commission Regulation (EC) No 800/1999 ( 11 ), proof that customs import formalities have been completed shall not be required for payment of the refund for products falling within CN codes 2008 and 2009.

2. The fact that a refund has not been fixed for the export of products falling within CN codes 2008 and 2009 to Estonia shall not be taken into account in determining the lowest rate of refund within the meaning of Article 18(2) of Regulation (EC) No 800/1999.

▼B

Člen 8

Ta uredba začne veljati 26. junija 1995.

Člen 6 se uporablja od 29. junija 1995.

Ta uredba je v celoti zavezujoča in se neposredno uporablja v vseh državah članicah.

▼M3 —————

▼M6









PRILOGA

Navedbe iz člena 3(3):

v bolgarščini : Възстановяване при износ, валидно за не повече от … (количество, за което е издаден сертификата)

v španščini : Restitución válida para … (cantidad por la que se haya expedido el certificado) como máximo

v češčini : Náhrada platná pro nejvýše … (množství, na které byla licence udělena)

v danščini : Restitutionen omfatter højst … (den mængde, licensen er udstedt for)

v nemščini : Erstattung gültig für höchstens … (Menge, für die die Lizenz erteilt wurde)

v estonščini : Toetus kehtib maksimaalselt … (kogus, mille jaoks litsents on välja antud) toote kohta

v grščini : Επιστροφή που ισχύει για … (ποσότητα για την οποία εκδίδεται το πιστοποιητικό) κατ' ανώτατο όριο

v angleščini : Refund valid for not more than … (quantity for which licence issued)

v francoščini : Restitution valable pour … (quantité pour laquelle le certificat est délivré) au maximum

v italijanščini : Restituzione valida al massimo per … (quantitativo per il quale è rilasciato il titolo)

v latvijščini : Kompensācija attiecas uz ne vairāk kā … (daudzums, par ko izsniegta atļauja)

v litovščini : Grąžinamoji išmoka taikoma ne daugiau nei … (kiekis, kuriam išduota licencija)

v madžarščini : A visszatérítés az alábbi maximális mennyiségre érvényes: … (az a mennyiség, amelyre az engedélyt kiállítják)

v malteščini : Rifużjoni valida għal mhux aktar minn … (kwantità li għaliha ġiet maħruġa l liċenzja)

v nizozemščini : Restitutie voor ten hoogste … (hoeveelheid waarvoor het certificaat is afgegeven)

v poljščini : Pozwolenie ważne dla nie więcej niż … (ilość, dla której wydano pozwolenie)

v portugalščini : Restituição válida para … (quantidade em relação à qual é emitido o certificado), no máximo

v romunščini : Restituire valabilă pentru maximum … (cantitatea pentru care a fost emisă licența de export)

v slovaščini : Náhrada platná pre maximálne … (množstvo, pre ktoré je povolenie vydané)

v slovenščini : Nadomestilo, veljavno za največ … (količina, za katero je bilo izdano dovoljenje)o

v finščini : Vientituki voimassa enintään … (määrä, jolle todistus on annettu) osalta

v švedščini : Bidrag som gäller för högst … (kvantitet för vilken licensen skall utfärdas).